Ежедневни историйки | Таралежите са странни птици...
Най-накрая, след няколко месечно туткане, си инсталирах wordpress и за Android. Вече мога да си спамя блогчето по-често 🙂
2012г. равносметка
По стара моя традиция, през всяка нова година си пиша тука разни неща за отминалата. Ей така, да ми припомнят след време за нещата, които са ми се случили. И за да не нарушавам тази си традиция отново ще драсна няколко думи за изминалата година. Оказа се, че 2012г. беше най-добрата към момента. Случиха ми се много неща, за които съм си мечтала.
Като начало- омъжих се ! 🙂 И то за най-прекрасния и добър човек на света. През юни се преместих да живея при него във Варна, а през юли сключихме брак. Сватбата не беше голяма- в малък семеен кръг. След нея веднага заминахме на околобалканско пътешествие, забавлявахме се, наслаждавахме се на почивката и новият семеен статус и обиколихме доста страни – Сърбия, Хърватска, Черна Гора, Албания и Македония. Някой ден, когато не ме мързи чак толкова, ще завърша пътеписа, който започнах да пише веднага след като се прибрахме от меденият месец. За сега все още стои в раздел „чернови“ написан и недозавършен.
Малко след като сключихме брак се появи следващата прекрасна новина- семейството е с тенденция да се разшири 🙂
Какво предстои през 2013? Живот и здраве ще се радваме на нашата малка дъщеричка през месец май 2013г. Предстои ни да се местим и в ново жилище. Още от сега смятам, че 2013г. ще бъде по-щастлива и от 2012г. Дано съм права 🙂 Пожелавам на всички да сте живи и здрави и толкова щастливи, колкото съм и аз!